இருபீனைல்தெலூரைடு

இருபீனைல்தெலூரைடு ( Diphenylditelluride ) என்பது (C6H5Te)2 என்ற மூலக்கூற்று வாய்ப்பாடு கொண்ட வேதிச் சேர்மமாகும். ஆங்கிலத்தில் இச்சேர்மம் சுருக்கமாக Ph2Te2 என அழைக்கப்படுகிறது. ஆரஞ்சு நிறத்தில் காணப்படும் இச்சேர்மம், நிலைப்புத்தன்மையற்ற பென்சீன்தெலூராலை (PhTeH) ஆக்சிசனேற்றம் செய்வதால் தருவிக்கப்படும் வழிப்பொருளாகும். கரிமத் தொகுப்பு வினைகளில் பீனைல்தெலூரைடு அலகுகளைத் தரக்கூடியதொரு மூலமாக இருபீனைல்தெலூரைடு பயன்படுகிறது.

தயாரிப்பு 

கிரிக்னார்டு காரணி: மூலம் உற்பத்தி செய்யப்பட்ட  தெலூரோபீனாலேட்டை ஆக்சிசனேற்றம் செய்வதன் மூலம் இருபீனைல்தெலூரைடு தயாரிக்கலாம்.

PhMgBr  +  Te  →  PhTeMgBr
2PhTeMgBr  + 0.5 O2  +  H2O  →  Ph2Te2  +  2 MgBr(OH)

மேற்கோள்கள் 

அரோமாட்டிக் சேர்மங்கள்
கரிமதெலூரியம் சேர்மங்கள்